
A gyarmati eredetű műkincsek sorsa a tudományos életben

Rezümé
A TDK munkám témája az egykori gyarmatosító országok múzeumi műtárgyainak eredetvizsgálata.
A dokumentumot alapvetően két nagy részre lehet bontani. Az első fele (az első 14 oldal) források használatával a műkincsek helyzetét mutatja be most és a történelem különböző szakaszaiban, valamint a fontosságukat a tudományos életben. A második rész (a 14. oldaltól a 35-ig) az önálló elemzésem részleteit és az eredményeimet mutatja be.
Az 1. fejezetben a munkám inspirációját fejtem ki, majd azt, hogy melyek azok a fő kérdések, amelyek előzetesen és a dolgozat írása közben megfogalmazódtak bennem.
Az 1.1 és 2.2 fejezetben a posztkolonista és periféria/félperiféria országaiban a régészeti lehetek helyzetét mutatom be, Brazílián politikáján és két diagrammon keresztül.
A 3. fejezetben a náci birodalom hatását mutatom be a műkincsekre annak terén, hogy mekkora kárt okoztak, és a világ hogyan próbálta minimalizálni ezt.
A 4. fejezet azt mutatja meg, hogy napjainkban melyek azok az esetek, amikor a műtárgyak gazdát cserélnek, vagy legalábbis megváltozik a helyük.
Az 5. fejezetben azt mutatom be, hogy Nagy-Britanniának milyen szerepe volt a gyarmatosításban és milyen történelmi múlt van az ország mögött.
A 6.fejezetben megvizsgálom, hogy a Covid-19 világjárvány hogyan segítette a kutatásomat és a globális korlátozásoknak hála milyen digitális politikát dolgozott ki a British Múzeum.
A 7. fejezet a leghosszabb, itt a British Múzeum tárgy beszerzési módszereit mutatom be és azokat gyakorlati példákkal szemléltettem.
A 8. fejezet a kutatási módszereket mutatja be, hogy hogyan készítettem el az adatbázisaimat és milyen módokon szemléltetem az adatokat vizuális úton, hogyan készültek a diagramjaim, térképeim.
A 9. fejezet a kutatási eredményeimet mutatja be, diagrammok és térképek segítségével.
A 10. fejezet a konklúzió levonásának helye, itt összefoglalom az eddigi eredményeimet és levonom a konklúziót, miszerint a gyarmatosító múltnak nagy szerepe van a mai napig a British Múzeum tárgyainak összetételére, mint közvetlenül, mind közvetetten.




